./data/stoa0275/stoa021/stoa0275.stoa021.opp-lat1.xml
Piget secundae, immo iam ultimae spei subtexerementionem, ne retractantes de residuo auxilio paenitendi spatiumadhuc delinquendi demonstrare videamur  Absit, ut aliquis itainterpretetur, quasi eo sibi etiam nunc pateat ad delinquendum,quia patet ad paenitendum, et redundantia clementiae caelestis libidinemfaciat humanae temeritatis  Nemo idcirco deterior sit quiadeus melior est, totiens delinquendo quotiens ignoscitur  Ceterumfinem utique evadendi habebit, cum offendendi non habebit  Evasimussemel; hactenus periculosis nosmetipsos inferamus, etsiiterum evasuri videmur  Plerique naufragio liberati exinde repudiumet navi et mari dicunt, et dei beneficium, salutem suam scilicet,memoria periculi honorant  Laudo timorem, diligo verecundiam:nolunt iterum divinae misericordiae oneri esse; formidantvideri inculcare quod consecuti sunt, bona certe sollicitudine iterumexperiri vitant quod semel didicerunt timere  Ita modus temeritatistestatio est timoris  Timor autem hominis dei honor est Sed enim pervicacissimus hostis ille nunquam malitiae suae otiumfacit  Atquin tunc maxime saevit, cum hominem plene sentit liberatum;tunc plurimum accenditur, dum extinguitur  Doleat et ingemiscatnecesse est venia peccatorum permissa tot in hominemortis opera diruta, tot titulos damnationis retro suae erasos Dolet, quod ipsum et angelos eius Christi servus ille peccator iudicaturus est  Itaque observat, oppugnat, obsidet, si qua possit autoculos concupiscentia carnali ferire, aut animum illecebris saecularibusirretire, aut fidem terrenae potestatis formidine evertere, auta via certa perversis traditionibus detorquere; non scandalis, nontentationibus deficit  Haec igitur venena eius providens deus, clausalicet ignoscentiae ianua et intinctionis sera obstructa, aliquid adhucpermisit patere  Collocavit in vestibulo paenitentiam secundam,quae pulsantibus patefaciat; sed iam semel, quia iam secundo; sedamplius nunquam, quia proxime frustra  Non enim et hoc semelsatis est? Habes quod iam non merebaris; amisisti enim quodacceperas  Si tibi indulgentia domini accommodat unde restituasquod amiseras, iterato beneficio gratus esto, nedum ampliato Maius est enim restituere quam dare, quoniam miserius est perdidissequam omnino non accepisse  Verum non statim succidendusac subruendus est animus desperatione, si secundae quis paenitentiaedebitor fuerit  Pigeat sane peccare rursus, sed rursuspaenitere non pigeat; pigeat iterum periclitari, sed non iterum liberari Neminem pudeat  Iteratae valetudinis iteranda medicina est Gratus in dominum exstiteris, si quod tibi dominus offert nonrecusaveris  Offendisti, sed reconciliari adhuc potes  Habes cuisatisfacias, et quidem volentem